افغانستان نینگ فاریاب ولایتی والی سی سید انور سادات, اوروپا نینگ ترکیه و مسلمان لرنینگ کوچلی بولیشی گه طرفدار ایمس لیگی نی بیلدیردی.
سادات, شوباعث اوروپاده, کوچلی بیر رهبردن عبارت ترکیه جمهوریتی جمهوررئیسی طیب اردوغان گه قرشی بیر کمپاین باشله تیلگن لیگی نی معلوم قیلدی.
سادات, "اوشبو کمپاین لر نینگ ترکیه گه هیچ قنده ی بیر منفی تاثیری بولمیدی. عکسینچه خودی منه شوو حرکت لر ترک لر آره سیده گی اتحاد نینگ ینه هم مستحکم له شیشی گه سبب بوله دی" دییه قید ایتدی.
عینی دمده سادات, ترکیه ده اپریل آیی نینگ 16 نچی کونیده اساسی قانون نینگ اوزگریشی بیلن علاقه لی بولیب اوته دیگن رفراندومده مثبت رای لرنینگ اکثریت  بوله دیگن لیگی گه ایشانچی نینگ کامل ایکن لیگی نی بیلدیردی.
سادات, رفراندوم نتیجه سیده اساسی قانون ده گی اوزگریش نینگ قبول قیلینیشی آرتیدن ترکیه ده رفاه سطحی نینگ کوتریلیب کیته دیگن لیگی گه دقت قره تدی.
اردوغان کوچلی بیر رهبر
جمهوررئیسی اردوغان نینگ کوچلی بیر رهبردن عبارت بولگن لیگی نی بیلدیرگن سادات, عینی دمده اردوغان نینگ, خلقی نی یخشی کورگن و دنیا ده گی برچه مظلوم لر نینگ دردی گه درمان بولگن بیر کیشی ایکن لیگی نی بیلدیردی.
ترکیه نینگ عدالت و توسعه حزبی اقتداری دوریده کوچلی بیر اولکه گه ایلنگن لیگی نی بیلدیرگن سادات, اوشبو اولکه نینگ کوچلی اقتصادی, اجتماعی فعالیت لری و یاردم لری بیلن هر دایم کون ترتیبیده اورین آلیب کیلگن لیگی نی معلوم قیلدی.
سادات, امان الله خان و مصطفی کمال اتاترک دوریده یخشی بولگن ترکیه بیلن افغانستان آره سیده گی علاقه لرنینگ جمهوررئیسی رجب طیب اردوغان دوریده ینه ده مستحکم لشگن لیگی نی بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
